дзяржаўная установа адукацыі “Вучэбна-педагагічны комплекс Крэўскі яслі-сад-сярэдняя школа”

Паўлоўская Ала Віктараўна, выхавацель дашкольнай адукацыі

Адукацыйная галіна: “Падрыхтоўка да навучання грамаце” (5-7 гадоў)

Тэма: У пошуках ключа ад заветнай дзверцы

Праграмныя задачы: ад 5 да 6 гадоў: удасканальваць уменне ажыццяўляць гукавы аналіз слоў, будаваць мадэль гукавога складу слова; замацоўваць уяўленне пра галосныя і зычныя гукі, цвёрдыя і мяккія зычныя гукі; замацаўваць уменне дзяліць словы на склады, вызначаць іх колькасць у слове; практыкаваць у складанні сказаў з зададзеным словам і зададзенай колькасцю слоў;

развіваць арыенціроўку ў моўнай рэчаіснасці, фанематычны слых; выхоўваць цікавасць да мовы і маўлення як з’яў рэчаіснасці;

ад 6 да 7 гадоў: абагульняць уменне вылучаць гукі са слова, ажыццяўляць гукавы аналіз слоў, вылучаць націскны галосны гук у слове, замацоўваць уяўленне аб галосных літарах а, у як знаках для абазначэння гукаў; удасканальваць уменне дзяліць словы на склады, вызначаць іх колькасць і паслядоўнасць у слове; практыкаваць у складанні сказаў з зададзеным словам і зададзенай колькасцю слоў;

 развіваць фанематычны слых; выхоўваць гукавую культуру мовы.

Абсталяванне: школьны партфель, лялька-вучаніца, малюнак партфеля з прорэзямі для слоў на мальберце, дошка з намаляванымі схемамі сказаў, чатыры канверты з заданнямі і часткамі ключа, малюнак ключа, разрэзаны на чатыры часткі, ключ сапраўдны, карткі з выявамі (ручка, аловак, пенал, лінейка, альбом, кніга, гуаш, пэндзаль, мел), карткі-класы з лічбамі 1, 2, 3 і з кармашкамі для падзелу на склады, кружочкі-лямпачкі жоўтага і белага колераў, падарунак шарыкавыя ручкі, малюнак школы, у якім адчыняюцца дзверы.

Раздатачны матэрыял: пенальчыкі з фішкамі-гукамі, літары а, у, малюнкі са схемай слоў (мел, гуаш, ручка)

Ход занятку

 I. Арганізацыйны момант:

Выхавацель: - Добры дзень усім гасцям,

 Здароўя мы жадаем вам.

 Лад і сяброўства няхай тут пануюць,

 А дзеці хай родную мову шануюць.

Дзеці: - Добры дзень!

Гульня “Так – Не”

В. –У сад дзіцячы вы прыйшлі?

- З сабою кошку прывялі?

- Тут сяброў сваіх сустрэлі?

- Сёння кашу ўсе з’елі?

- Спаць будзеце ў ціхі час?

- Ці пойдзеце ў першы клас?

- Сёння з вамі пагуляем?

- Сёння мы паразмаўляем?

- Усе любіце гуляць?

- Тады давайце пачынаць!

Шмат у нас цікавых спраў,

За іх узяцца час настаў.

II. Праблемная сітуацыя

В. - Сёння мы з вамі павінны адчыніць адну заветную дзверцу, але для гэтага трэба сабраць ключык. Яго часткі схаваныя ў нашай групе. Каб атрымаць частку ключа, неабходна выканаць заданне. Калі заданне будзе зроблена правільна, мы атрымаем падказку, дзе шукаць наступную частку ключа. Вы падказкі заўважайце і далейшую дарогу ўгадайце. Калі ключ будзе сабраны, вы даведаецеся, якую дзверцу ён нам адчыніць.

III. Асноўная частка

1. Падказка першая

- Адгадайце загадку: Новы дом бяру ў руку,

 Дзверца дома на замку.

 Жыльцы тут папяровыя,

 Вельмі адмысловыя.

Да таго мне сумна, братцы.

На чужой спіне катацца!

Даў бы хто мне пару ног,

Каб я сам пабегаць мог. (партфель)

(шукаем партфель, дастаём канверт з заданнем і першай часткай ключа)

Заданне №1

 Як будучыя першакласнікі, вы павінны сабраць партфель. Але ў яго можна пакласці толькі тыя рэчы, назва якіх пачынаецца з зычнага гука.

- Давайце ўспомнім, якія бываюць гукі? (галосныя і зычныя)

- Як мы адрозніваем галосны гук?

Дз.- Галосны ляльку палюляе,

 У лесе сябра пашукае.

 Злосці ён шыпець не мае.

 Галосны гук заўжды спявае.

 - Акрамя галосных ёсць гукі…якія?

- Што вы ведаеце пра зычныя гукі, ці любяць яны спяваць?

Дз.- Зычны як камар звініць,

 Злосна, як змяя, шыпіць,

 Як ліст умее ён дрыжаць,

 Ды не хоча ён спяваць.

- Якія бываюць зычныя гукі?(цвёрдыя і мяккія)

- Назавіце слова; які першы гук?; ці памесцім мы гэты прадмет у партфель?

 (аловак, ручка, пенал, лінейка, альбом, кніга, пэндзаль, гуаш, мел, ).

- Назавіце слова, якое пачынаецца на гук к

- Якае слова пачынаецца з гука п, з гука п’?

- Чаму аловак і альбом не трапілі ў партфель?

- Партфель сабраны, адна частка ключыка у нас.

2. Падказка другая

Падказку, дзе шукаць другую частку, дасць той, каму патрэбны наш сабраны партфель. Гэта…(школьнік ці вучань). Дзе ў групе знаходзіцца вучань ці вучаніца?

(шукаем ляльку школьніцу, дастаём канверт з заданнем і другой часткай ключа)

Заданне №2

Гульня”Даскажы слова”

Звонка зазвінеў…званок,

Кліча вучняў на…урок.

Не марнуйце дарма час,

А хутчэй ідзіце ў…клас.

”Разнясі па класах”. Прадмет, назва якога мае 1 склад – у 1 клас, 2 склады – у 2 клас, 3 склады – у 3 клас.

Ад 6 да 7 г.- Колькі складоў у слове аловак? Які склад націскны? Назаві націскны галосны гук.

Ад 5 да 6 г.- Соня, які першы склад у слове ручка ?

- Алёша, колькі складоў ты налічыў у слове пенал? Назаві іх.

- Дзеці добра працавалі, дэталь другую атрымалі.

 3. Падказка трэцяя

Падказка наступная знаходзіцца ў класе, куды мы занеслі прадмет, у назве якога адзін склад.(канверт пад карткай 1 класа)

Каб заданне прачытаць, трэба вочкам адпачываць.

Гімнастыка для вачэй

Вочкі ўправа, вочкі ўлева,

І па кругу правядзём.

Хутка – хутка паміргаем

І іх трошачкі патром.

Паглядзім на кончык носа

І між броваў паглядзім.

Круг, квадрат і трохвугольнік

Па тры разы паўтарым.

Вочкі закрываем,

Вочкамі міргаем.

Шырока вочкі адкрываем і работу прадаўжаем.

Заданне №3 за сталамі “Гукавы аналіз слоў”( мел, гуаш, ручка).

(Ад 6 да 7 г. замяняюць галосныя гукі літарамі ў слове ручка)

Узаемаправерка

Пытанні: - назавіце мяккі зычны гук у слове мел;

- колькі галосных гукаў у слове гуаш, назавіце іх;

- які першы гук у слове ручка?;

- у якім слове 3 гукі, назавіце іх.(мел)

І з трэцім заданнем справіліся, вось і трэцяя частка ключа, прымацуем яе на месца да першых дзвюх.

Быццам зайка ў чорным полі

Мел па дошцы паскакаў,

Каб яму не было сумна,

Адпачыць нас запрашаў.

Фізмінутка

( рухі ў адпаведнасці са словамі)

Мы рукамі хлоп-хлоп,

Мы нагамі топ-топ,

Мы плячыма чык-чык,

Мы лакцямі тык-тык.

Сюды – раз, туды – два

Павярнулась галава.

Раз – прыселі, два – усталі,

Як пружынкі паскакалі.

Рукі ўверх усе паднялі

І рукамі памахалі.

Раз, два! Раз, два!(хадзьба на месцы)

За работу нам пара.

 4. Падказка чацвертая

Адпачылі дзеці трошкі?

А цяпер хутчэй да …дошкі!(канверт з заданнем і 4 часткай ключа схаваны пад плакатам, якім закрыта дошка са схемамі)

Заданне №4

Мел пакінуў дзіўны след –

Трэба нам раскрыць сакрэт.

- Што за прамавугольнікі на дошцы?

(На дошцы схемы сказаў)

Скласці сказы са словамі мел, ручка, гуаш.

- З чаго складаюцца сказы?

- Я прыдумала сказ, у якім 4 словы і першае слова ручка. Угадайце, які сказ я склала.

З заданнем справіліся. Вось і апошняя дэталь ключа ў нас. Давайце складзём яго.(дзеці складаюць з частак выяву ключа)

- Што можна адкрыць ключом?(замок, дзверы)

- Дзверы ў незвычайны дом

Адамкнём гэтым ключом.

Хлопчыкі і дзяўчынкі

Кожны дзень туды спяшаюцца.

Шмат цікавага і новага

Там пазнаць яны стараюцца.

Вось перад вамі гэты дом, Міласлава прачытае, як называецца ён.(школа)

Павярнулі ключык, прыадкрылі дзверы, а зусім скора вы станеце першакласнікамі і школа з радасцю расчыніць перад вамі свае дзверы насцеж.

І сёння вы даказалі, што вельмі стараецеся, каб стаць першакласнікамі і самастойна адчыняць дзверы , за якімі вас чакае шмат новага, цікавага і нязведанага.

IV. Падвядзенне вынікаў:

- Давайце ўспомнім, якія выканалі заданні, каб сабраць ключык ад школы.

- Словы можна падзяліць на…(гукі, склады)

- Ці бачым мы гукі?( гаворым і чуем) А літары?(бачым,чытаем і пішам)

- Якія гукі любяць спяваць?(галосныя)

- Зычныя гукі бываюць…?(цвёрдыя і мяккія).

- Сказы складаюцца са …слоў.

V. Рэфлексія:

-Давайце запалім у акенцах школы святло, каб яна заўсёды з радасцю сустракала нас. Калі вам сёння было ўсё зразумела, лёгка выконваліся заданні, то ўключаем жоўтае святло. Калі былі цяжкасці – белую лямпачку.

За тое, што справіліся з ўсімі цяжкасцямі, вам падарунак са школы (ручкі), які дапаможа вам справіцца яшчэ з многімі заданнямі на наступных занятках.

Развітанне з гасцямі:

Не мінайце наш сад,

Ён гасцям заўсёды рад.

Прыязджайце да нас!

Да сустрэч! У добры час!

*(Дзеці пакідаюць групу)*

Адукацыйная галіна: “Падрыхтоўка да навучання грамаце” (5-7 гадоў)

Тэма: У пошуках ключа ад заветнай дзверцы

Праграмныя задачы: ад 5 да 6 гадоў: удасканальваць уменне ажыццяўляць гукавы аналіз слоў, будаваць мадэль гукавога складу слова; замацоўваць уяўленне пра галосныя і зычныя гукі, цвёрдыя і мяккія зычныя гукі; замацаўваць уменне дзяліць словы на склады, вызначаць іх колькасць у слове; практыкаваць у складанні сказаў з зададзеным словам і зададзенай колькасцю слоў;

развіваць арыенціроўку ў моўнай рэчаіснасці, фанематычны слых; выхоўваць цікавасць да мовы і маўлення як з’яў рэчаіснасці;

ад 6 да 7 гадоў: абагульняць уменне вылучаць гукі са слова, ажыццяўляць гукавы аналіз слоў, вылучаць націскны галосны гук у слове, замацоўваць уяўленне аб галосных літарах а, у як знаках для абазначэння гукаў; удасканальваць уменне дзяліць словы на склады, вызначаць іх колькасць і паслядоўнасць у слове; практыкаваць у складанні сказаў з зададзеным словам і зададзенай колькасцю слоў;

 развіваць фанематычны слых; выхоўваць гукавую культуру мовы.

Адукацыйная галіна: “Падрыхтоўка да навучання грамаце” (5-7 гадоў)

Тэма: У пошуках ключа ад заветнай дзверцы

Праграмныя задачы: ад 5 да 6 гадоў: удасканальваць уменне ажыццяўляць гукавы аналіз слоў, будаваць мадэль гукавога складу слова; замацоўваць уяўленне пра галосныя і зычныя гукі, цвёрдыя і мяккія зычныя гукі; замацаўваць уменне дзяліць словы на склады, вызначаць іх колькасць у слове; практыкаваць у складанні сказаў з зададзеным словам і зададзенай колькасцю слоў;

развіваць арыенціроўку ў моўнай рэчаіснасці, фанематычны слых; выхоўваць цікавасць да мовы і маўлення як з’яў рэчаіснасці;

ад 6 да 7 гадоў: абагульняць уменне вылучаць гукі са слова, ажыццяўляць гукавы аналіз слоў, вылучаць націскны галосны гук у слове, замацоўваць уяўленне аб галосных літарах а, у як знаках для абазначэння гукаў; удасканальваць уменне дзяліць словы на склады, вызначаць іх колькасць і паслядоўнасць у слове; практыкаваць у складанні сказаў з зададзеным словам і зададзенай колькасцю слоў;

 развіваць фанематычны слых; выхоўваць гукавую культуру мовы.